Христо Смирненски
Цензурата (Изпълнена с симпатия…)

chitanka.info

Изпълнена с симпатия

към нашия печат,

над всяка свестна статия

тя маха жълт плакат:

„Молчать! Не рассуждать!“

Газети изпокъсани

извиват мършав врат,

споглеждат се навъсени

и чуват изотзад:

„Молчать! Не рассуждать!“

Започнеш, с извинение,

за кражби, за разврат

и свършиш с обявление

за дини, зарзават —

„Молчать! Не рассуждать!“

Напишеш ли за времето,

за прашния ни град —

проблеснат пак калемите

и чуеш вик познат:

„Молчать! Не рассуждат!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.